LHC@home
LHC@home – CERN laboratorijos paskirstytųjų skaičiavimų programa, naudojanti BOINC karkasą. Programa naudojama kaip pagalbinė priemonė 2008 m. rugsėjo 10 d. pradėjusio veikti Didžiojo hadronų priešpriešinių srautų greitintuvo protonų skriejimui modeliuoti. Šiuo metu prie projekto prisijungę 61 320 savanoriai, iš kurių beveik 17 000 – aktyvių. Programos beta versija pasirodė 2004 m. rugsėjo 1 d., o per pirmą parą prie projekto prisijungė per 1000 vartotojų. Projektas, su 5000 naudotojų limitu, viešai buvo pristatytas rugsėjo 29 d., minint CERN 50-ies metų jubiliejų. Tačiau šiuo metu naudotojų skaičius neribojamas.